Διερεύνηση της συσχέτισης των ιστολογικών αλλαγών των χιαστών συνδέσμων με τις οστικές και μηχανικές αλλαγές στα οστεοαρθριτικά γόνατα:
Creators: name: Γκάντσος, Απόστολος Στεφάνου
Publisher: name: Aristotle University of Thessaloniki
Year: 2012
Subjects: Γόνατο
οστεοαρθρίτιδα
ιδιοδεκτικότητα
knee
osteoarthritis
proprioception

description: Σκοπός της εργασίας ήταν να προσδιοριστούν οι ιστολογικές αλλαγές του πρόσθιου και οπίσθιου χιαστού συνδέσμου σε γόνατα με οστεοαρθριτικές αλλοιώσεις και να συσχετιστούν αυτές με τις οστικές, χόνδρινες και μηχανικού τύπου αλλαγές που συμβαίνουν στη συγκεκριμένη άρθρωση σε άτομα που πάσχουν από οστεοαρθρίτιδα γόνατος. Επιμέρους σκοποί ήταν: Η εκτίμηση της ιστολογικής εμφάνισης του πρόσθιου και του οπίσθιου χιαστού συνδέσμου, που αφαιρούνται από οστεοαρθριτικά γόνατα, κατά τη διάρκεια ολικής αρθροπλαστικής γόνατος, η απάντηση στο ερώτημα της πιθανής ή όχι γραμμικής συσχέτισης των ιστολογικών αλλαγών των συνδέσμων του γόνατος με τις εκφυλιστικές βλάβες των οστικών τμημάτων, η σύγκριση των ιστολογικών βλαβών του πρόσθιου και του οπίσθιου χιαστού συνδέσμου, η διερεύνηση της ύπαρξης πιθανής συσχέτισης των μηχανικών παθολογικών αλλαγών με μεγαλύτερη ιστολογική εκφύλιση κάποιου χιαστού συνδέσμου και η εκτίμηση της αναγκαιότητας διατήρησης των χιαστών συνδέσμων κατά την εκτέλεση ολικής αρθροπλαστικής γόνατος ή η αφαίρεσής τους λόγω αλλοιώσεων και μειωμένης αντοχής.Η εργασία περιορίστηκε στη μελέτη της ιστολογικής εμφάνισης των χιαστών σε ασθενείς με ΟΑ γόνατος και δεν επεκτάθηκε σε ασθενείς με άλλες εκφυλιστικές παθήσεις τύπου ρευματοειδούς αρθρίτιδος. Η νόσος ήταν σε στάδιο ύφεσης και όχι σε έξαρση. Η νόσος είχε τον τύπο της μονοαρθρικής και όχι πολυαρθρικής μορφής. Η οστεοαρθρίτιδα ήταν εκφυλιστικής και όχι μετατραυματικής αιτιολογίας. Παράλληλα, οι περιορισμοί της έρευνας συνίσταντω στην εξέταση μόνο των οστεοαρθριτικών γονάτων στον αποκλεισμό ασθενών με μετατραυματική αρθρίτιδα και ρευματοειδή αρθρίτιδα και στην μέτρηση των μηχανικών αξόνων του γόνατος και του εύρους κίνησης με απλό γωνιόμετρο και όχι CT Topogramm. Στη μεθοδολογία που χρησιμοποιήθηκε οι συμμετέχοντες ήταν 50 ασθενείς και των 2 φύλων με ΟΑ γόνατος. Η έρευνα πραγματοποιήθηκε με συμπλήρωση ερωτηματολογίων από τους συμμετέχοντες. Τα ερωτηματολόγια που χρησιμοποήθηκαν ήταν το VAS (Visual Analogue Scale), και Ερωτηματολόγιο Δημογραφικών Χαρακτηριστικών και η ηλικία των ασθενών είχε μ.ο 68 έτη ( 61-75). Κατά τη διαδικασία όλοι οι συμμετέχοντες ενημερώθηκαν για τον τρόπο συμπλήρωσης των ερωτηματολογίων και τη διαδικασία μετρήσεων και λήψη των ιστών και έδωσαν την γραπτή τους συγκατάθεση για την αποδοχή τους να συμπληρώσουν τα ερωτηματολόγια, ενημερώθηκαν για τον σκοπό της έρευνας και η συμπλήρωση των ερωτηματολογίων έγινε από τους ίδιους.Τα εργαλεία μέτρησης που χρησιμοποιήθηκαν ήταν τα εξής: Ερωτηματολόγιο Δημογραφικών χαρακτηριστικών, VAS (Visual Analogue Scale) Wewers ME, 1990, Classification Osteoarthritis (X-Rays) Kellgren-Lawrence (1957), Classification Osteoarthritis (articular carilage intraoperative) Beguin-Locker (1984), Haematoxylin,eosin, Alcian blue, Ιατρικό ιστορικό, Elastica von Gieson, Gomori, Ανοσοϊστοχημικές μέθοδοι, Απλό γωνιόμετρο.
description: The purpose of this study was to investigate the istopathological changes of the cruciate ligaments in knee osteoarthitis and their correlation with the bone and biomechanical changes in knees with osteoarthritis. Other aims of this study were the evaluation of the istologic appearance of the anterior and posterior cruciate ligament during total knee artroplasties, the correlation of their istologic appearance with normal ligaments from young people, the correlation of the istologic appearance between the anterior and posterior cruciate ligament, the investigation of the possible correlation of the biomechanical changes and the pathology of a certain cruciate ligament, and the evaluation of the retaining of the cruciate ligaments during total knee arthroplasties.50 of people male and female with knee osteoartritis partipated in the study. The age of the patients was between 68 and 75 years old. The tools for this study were the VAS (Visual Analogue Scale) Wewers ME, 1990, Classification Osteoarthritis (X-Rays) Kellgren-Lawrence, 1957, Classification Osteoarthritis (articular carilage intraoperative) Beguin-Locker, 1984, Haematoxylin,eosin, Alcian blue, medical history, Elastica von Gieson, Gomori, goniometer.